38

ISIGIDIMI SAMAXOSA, MAY 1, 1888

*Friday,* 6 *April* 1888, *kusasa.*

Kusile ngelandelyo imini kungenwe kwa nge ntsimbi yesitoba kusasa. Emva kwo ntshayelelo zokuvulwa kungenwe kwingxoxo zale ntlanganiso yanamhla.

I. Ulobolo.

U Mr D. Mbaza ungeniso indawo yo Lobolo, esiti “ Xa umntu angalizalisanga elisiko, noko atshato ngokomteto kufana nokuba ushweshile; nokuba isizatu sokuyivumbulula lengxoxo kukunga angafundiswa oko angakuqondiyo.” Emva kwe ngxoxo emfutshane ecasene nokungona kwinto ekade ixutyutshwa kwintlanganiso nge ntlanganiso zolu Manyano, yada yagxotwa ngobuntshontsho bayo, kubalulwe o Revs. E. Makiwane no B. Mama ukuba azise pantai kwemfundiso yabo u Mr Mbaza bamanolisa ngendawo ayilambeleyo. Wakoliswa seso sigqibo nayo umnini ngxoxo.

II. ISIKO LOKU ZEKA.

U Mr Wm. K. Ntsikana undululo ingxoxo esusela kulamazwi “ Lentlanganiso mayimise i Komiti yokukangela isiko loku ‘ Zeka,’ iqalele eku ' Filisheni ’ kuse kuyo imini yo ‘ Msito ’; kuba ezindawo zombini kuyabonakala ukuba ziyonakala.” Pakati kwendawo azitetileyo ubonise, ngamazwi ashushu, ububi nokunga faneleki kwesiko elikoyo ngoku elinje ngokuti indodana xa iyakufilisha ihambe nesihlwele ; ukuze kuti kwakufikwa ebukweni bafike bakwelelwe indlu ibe ngumgwandi ke ndawonye nentombazana ezize emasokeni, kubutwe apa, kulaIwe kulondlu, ize isiqamo sibe sesehlazo kwinxenye yolutsha olo. Umzi uyonakala lendawo mayilungiswe.

Watelela u Rev E. Makiwane, wongeza eliti ubuko bentla- nganiso zamasoka ebusuku zibangwa kuvunyelwa ngabazali.

U Rev W. Gqoba ukalazele indawo yokuba u Mr Ntsikana angayiyekeli ukuke ixoxwe pambi kokuyifunela i Komiti, wavunyelwa ngo Mr Njokweni no Messrs Dwashu no Bolani. Yangenwa ke yaxoxwa.

U Rev B. Mama : Lendawo ayikunceda luhlanga olu dibaniso Iwabatsha, kodwa ke yakuba ilandiwe lonto ifumaneka ukuba isonakalo sikubazali.

U Mr D. Mbaza: Nditsho nam.

U Rev W. B. Rubusana uvumelene nobuko besonakalo esi, nakuba evelise indawo yokuba abazali nabo ukuba bebenomntu ngeye batetelela. Ucele ukuba i Komiti eyakumiswa inikwe igunya lokuze ike ihambele amabandla ivusa umzi ngeso sonakale.

U Mr Skepe Nzeku uzixele ukuba yena lamacala omabini uyawazi, ityala losapo nelabazali liyalingana.

U Mr Henry Ngcayiya ubuze isiko elifanele ukungena ngalo isoka xa lifilishayo. Kukuqala ngakwintombi na, nokuba nga- kubazali?

U Mr P. Tyamzatshe ubonise ukuba abantu abakulu bayekelele elutsheni, betembe ukuba lusiti usapo olu lufundile, ekuti abazali bakukalima ngendawo engaqondakaliyo luti, “ Nazi ntonina nina nizidenge nje.”

U Mr Robert Nyosi—ute lento ifuna imbali eyakucaza apo isiko elihle belifudula libamba kona, nexa elite lashenxa endaweni yalo.

U Mr Alexander Njokweni ubonise ngobuciko obukulu ukuba ityala kuqala ulifumana yena kwintombi ne soka, ilelokuswe leka kobu Kristu pakati kwabo ngokuti bavumelane nentlanganiso ezo zikalazwayo xa kuzo kungungwa bona ; abebeya kuti ukuba intliziyo zabo zilaulwa bubu Kristu benyaniso, bangabi nakuzinyamezela izinto ezenziwa ngobugwenxa pantsikwepiko lo filisho Iwabo.

U Mr Gqoba upaule ubunyaniso benteto ete isiko lonakala kwase kususeni kwesoka ukuya kuteta nentombi kuqala ngapandle kwemvume yabazali, nenye ete malilandwe apo isiko belifudula libamba kona, nalapo lite lashenxa konu endaweni yalo, U Mr Makiwane ungenise indawo ekabonakala zingumongo wengxoxo ebe kupetwene ngayo, zati zakuba ziqulungqwe yintlanganiso kwavunyelwana ngazo. Zezi:—

1. Lentlanganiso inga ingavakalisa uluvo Iwayo lokuba ku- ngenisa inkohlakalo enkulu ukuti umfana ofilishayo abambe neqela labafana, nokuti akufika ahlanganiselwe umtinjana, akutshelwe intanga. Nokuti ezomini bakoyo abayeni kwenziwe umvumo.
2. Kuyinkohlakalo ukuti mhla ngo mtshato kulungiselelwe nabantu abanganoyishwanga, nokuti kusiswe, nokuti abantu

abakulu babekwe ngasemva empatweni yomtshato, kuze kupa- kanyiswe abantwana.

1. Intlanganiso ikolwa ukuba ekuqutyweni kofilisho, nokwe mitshato, ashiyiwe amasiko abeko,—akuqutywa Iona nelase luhlangeni Iwaba ntsundu, nelase Mlungwini.
2. Amalungu ale ntlanganiso azimisele ukuba ayakulinga ukuzipazamisa zonke ezindawo ziranelekayo, ne zonakalisayo.
3. Ikomiti yale ntlanganiso inikwa igunya lokuba ezi zimvo zayo izivakalise ezi Rementeni.

III. ISALATISO NGABATUNYWA.

U Mr Wm K. Ntsikana ungenise indawo yokuba “Mayibe lisiko elimiyo lolu Manyano ukuba xa kuze abatunywa besiti bavela kwenye intlanganiso, bakubonise oko ngepepa lalo ntlanganiso elibaxela okunene ukuba banga batunywa bayo, nento abatunywe yona.” Uyicacise lendawo ngento eyenziwa ngabatunywa base Transkei esite kanti sipoxekile ngabo. Kwavunyelwana.

IV. Inteto enge Speli sesi Xosa.

Ingxoxo eb’ise gameni lika Rev. Boyce Mama ebebuza ukuba “ Kulungile na ukufakwa kuka ‘ H,’ nokuba ibe liqonqa (') ekutiwa yi *aspirate* egameni elifuna oko ”—uyiroxisile ngenxa ye ngxelo ye komiti ewe izolo.

U Mr Wm K. Ntsikana upaule ukungafaneleki kwezahlukohluko zemfundiso ezipakati kohlobo Iwe *Sigidimi* *Sama-Xosa,* ne *Mvo Zabantsundu*, ngenteto enye pofu. Ungenise indawo eti—“ Makubalelwe umhleli we Mvo incwadi elukuni emcela ukuba ayifune i *aspirate* leyo.” Kwavunyelwana.

U Mr Bokwe: Niya kumtengela na u Mhleli elo qonqa?

U Rev E. Makiwane ungenise indawo yokuba i Komiti eya- miselwa ukuba ikangele ukupeldishwa kwamagama esi-Xosa, ihlanganise imiteto engokuspelwa kwesi Xosa, ize nengxelo kwezayo intlanganiso. Kwavunyelwana.

V. ISIMILO ESI COCEKILEYO.

U Mr A. H. Maci: Ingxoxo ebendize nayo eb’ibuza ukuba “ Intlanganiso ifanele ukwenza ntonina ukuhambisela pambili intlalo entle nje ngoko kutshiwoyo ku Mmiso wesibini yolu Manyano” ndiya yiroxisa kuba sel’iginywe yi *motion* ka Mr. Ntsikana nge “ Siko loku Zeka.”

VI. Inguqulo ye Ncwadi.

U Mr Kenneth Ncapayi ungenise indawo yokuba makuguqulwe incwadi zesi Ngesi zisiwe esi-Xoseni. Ayinanzwanga lengxoxo ngokuswela umteleli.

VIII. Ukuponongwa kwe Mfundo.

U Mr Solomon Govo uvakalise indawo yokuba “ Makucelwe u Rulumente ukuba azivumele izikula zabantsundu ezangapandle zingapeliswa kwi Standard iv. nje kodwa, ize eze Institu­tion ezinje nge Lovedale ne Healdtown zime nge Standard v. kupela, koko maziyekwe zigqatsele kwese Sitandatu nazo nje ngezama-Ngesi.”

U Manyano lukolisiwe yindlela ayingenise ngayo u Mr Govo le ngxoxo, Iwayivuma ukufaneleka kwendawo leyo. Loyike ukuti kodwa singanengozi singene ngati midaka esikalazo okwelixesha; make kuyekelwe kubafundisi abamhlope, abakwezo Institution, kuba ngati nabo bayayiteta lendawo yokuponongwa kwazo.

VIII. IZIBENO NGO TONGUMLOMO.

U Rev. W. B. Rubusana ungenise indawo yokuba “ Makwe- nziwe isicelo kwi Palamente ukuba isigwebo so Mantyi masi- ngabi '*sigqibile'* mayela no mteto we Regisration Act entsha, koko makabe nako ukubenelwa ezi Jajini nje ngeminye imiteto.” Kute ngesizatu sokungaqondakali kakuhle ukuba okwenene akunakubenelwa ezi Jajini, wayekelwa lomcimbi e Komitini ukuba ibe ngamehlo okukangela izibeno ezingati ziyatetwa malunga namalinga yintlanganiso yase Qonce “ Iliso Lo- mzi Ontsundu.”

ix. Inkosi ezisebu Banjweni.

Umcimbi obungegama lika Mr Gqoba nge nkosi ezisebuba- njweni ukuba “ u Manyano lumxase u Hon. Charles Brownlee kwilinga alenzileyo lokucela intsizana ukuba zixolelwe,” unikeIwe kwi Komiti yo Manyano.

Zaba ke ziyapela ingxoxo.